Държавен вестник, бр. 62, 2022 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  62
ПОСТАНОВЛЕНИЕ № 236
ОТ 1 АВГУСТ 2022 Г.
за одобряване на допълнителни разходи по 
бюджета на Министерството на икономиката 
и индустрията за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на иконо­
миката и индустрията за 2022 г. за нуждите 
на Комисията за защита на потребителите 
в размер 99 600 лв. за увеличаване на раз­
ходите за персонал за заплащане на възна­
граждения на персонала по извънтрудови 
правоотношения във връзка с разширяване 
обхвата на контролната дейност по прила­
гането на Решение № 181 на Министерския 
съвет от 2022 г. за изменение и допълнение 
на Програмата за ползване на хуманитарна 
помощ за лица, търсещи временна закрила в 
Република България вследствие на военните 
действия в Украйна.
(2) Средствата по ал. 1 да се осигурят за 
сметка на преструктуриране на разходи и/или 
трансфери по централния бюджет за 2022 г.
Чл. 2. Със сумата по чл. 1, ал. 1 да се 
увеличат разходите по бюджета на Минис­
терството на икономиката и индустрията за 
2022 г. по „Политика в областта на устойчи­
вото икономическо развитие и конкуренто­
способност“, бюджетна програма „Защита на 
потребителите“.
Чл. 3. Министърът на икономиката и ин­
дустрията да извърши съответните промени 
по бюджета на Министерството на икономи­
ката и индустрията за 2022 г. и да уведоми 
министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2022 г. 
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси във връзка с чл. 77, ал. 2 от Закона 
за държавния бюджет на Република България 
за 2022 г. 
§ 2. Изпълнението на постановлението 
се възлага на министъра на икономиката и 
индустрията.
§ 3. Постановлението влиза в сила от деня 
на обнародването му в „Държавен вестник“. 
За министър-председател:
Асен Василев
Главен секретар на Министерския съвет: 
Красимир Божанов
4903
ПОСТАНОВЛЕНИЕ № 237
ОТ 1 АВГУСТ 2022 Г.
за изменение и допълнение на Постановле­
ние № 240 на Министерския съвет от 2019 г. 
за създаване на Национален механизъм за 
мониторинг на борбата с корупцията и орга­
низираната престъпност, съдебната реформа 
и върховенство на закона и на Съвет за коор­
динация и сътрудничество (oбн., ДВ, бр. 76 
от 2019 г.; изм., бр. 14 от 2020 г.)
МИНИСТЕРСКИЯТ СЪВЕТ
П О С Т А Н О В И :
§ 1. В наименованието на постановлението 
думите „Национален механизъм за мониторинг 
на борбата с корупцията и организираната 
престъпност, съдебната реформа и върховен­
ство на закона и на Съвет за координация и 
сътрудничество“ се заменят с „Национален 
координационен механизъм за върховенство 
на правото и на Съвет за неговото прилагане“.
§ 2. В чл. 1 думите „механизъм за монито­
ринг на борбата с корупцията и организираната 
престъпност, съдебната реформа и върховен­
ство на закона“ се заменят с „координационен 
механизъм за върховенство на правото“.
§ 3. В чл. 2 се правят следните изменения 
и допълнения:
1. В основния текст думите „Национални­
ят механизъм за мониторинг“ се заменят с 
„Националният координационен механизъм“ 
и думите „по показателите“ се заменят с „по 
следните области“.
2. В т. 3 накрая съюзът „и“ и запетаята 
пред него се заличават.
3. Създават се т. 5 и 6: 
„5. медиен плурализъм и свобода на ме­
диите;
6. други институционални въпроси, свър­
зани с принципите на взаимозависимост и 
взаимоограничаване“.
§ 4. В чл. 3 ал. 1 се изменя така:
„(1) Създава Съвет за прилагане на Нацио­
налния координационен механизъм, наричан 
по-нататък „Съвета“, за осигуряване на коор­
динация в сферата на изпълнителната власт, 
сътрудничество и диалог с други държавни 
органи и с неправителствените организации и 
за цялостно проследяване и единно докладване 
на постигнатия напредък по изпълнението 
на мерки и дейности по областите по чл. 2.“
§ 5. В чл. 4 се правят следните изменения 
и допълнения:
1. В ал. 1, в т. 1 – 3 думата „показателите“ 
се заменя с „областите“.
2. В ал. 2 след думите „публикува на“ се 
добавя „специално създадени раздели на“, 
думите „Министерския съвет“ се заличават, а 
думата „показателите“ се заменя с „областите“.
3. В ал. 3:
а) в изречение първо накрая се добавя „в 
срок до 28 февруари“;